ཕག་གྲུའི་དུས་ཀྱི་བོད་ཀྱི་རི་མོའི་སྒྱུ་རྩལ་གྱི་མཚོན་བྱའི་ནང་དོན་ཐད་ཆོས་ལུགས་ཀྱི་ནང་དོན་ཁོ་ན་མ་ཡིན་པར་ད་དུང་རྟོགས་བརྗོད་དང་།ལོ་རྒྱུས།དམངས་ཁྲོད་སྒྲུང་གཏམ།ཡུལ་གོམས་གཤིས་ལུགས།གསོ་རིགསྤྱི་ཚོགས་ཀྱི་རྣམ་པ།མི་སྣའི་འདུ་ཤེས་སོགས་བརྗོད་བྱ་ཧ་ཅང་ཕུན་སུམ་ཚོགས་པ་ཞིག་ཡོད།དེ་ནི་བློ་མཐུན་ཡུད་ནད་ཁྲང་གིསསྒྱུ་རྩལ་ནི་ཆོས་ལུགས་ཁོ་ན་ཉིད་ལ་དབང་བའི་ལག་ཆ་ཞིག་མིན།ལྡེབས་རིས་དེ་རྣམས་འབྲི་མཁན་ནི་འཚོ་བ་དངོས་ནང་སྡུག་བསྔལ་མྱོང་མཁན་གྱི་རྒྱ་ཆེའི་ངལ་རྩོལ་མི་དམངས་ཡིན་པས་ཁོ་ཚོས་རྟག་ཏུ་དངོས་ཡོད་ཀྱི་ས་བོན་ཐོག་བསམ་གཞིགས་དང་མྱོང་ཚོར།འཚོ་བ་དངོས་ནང་ཞུགས་པ་བཅས་རང་ཉིད་ཀྱི་བརྩེ་དུང་དང་།འདུན་པ།རེ་བ།བརྩོན་ལེན་སོགས་སྒྱུ་རྩལ་གསར་སྐྲུན་གྱི་ནང་དུ་བསྲེས་ཡོད་པ་སྟེ།བོད་ཀྱི་ལྡེབས་རིས་ནི་ཕྱོགས་གཅིག་ནས་ཆོས་ལུགས་དང་ཕྱོགས་གཞན་ཞིག་ནས་དམངས་སྲོལ་ཏེ་ཆོས་ལུགས་དྲིལ་བསྒྲགས་ཀྱི་ནང་དུ་འཚོ་བའི་བརྩེ་དུང་བསྲེས་པའི་སྒྱུ་རྩལ་ཞིག་ཡིནཞེས་གསུངས་པ་བཞིན་ནོ།